# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 1399/2008

**753a**

# Informácia

**o výsledku prerokovania návrhu poslancov Národnej rady Slovenskej republiky Dušana Jarjabka a  Mojmíra Mamojku na vydanie zákona o vyznamenaniach Slovenskej republiky (tlač 753) vo výboroch Národnej rady Slovenskej republiky   
v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Národná rada Slovenskej republiky uznesením č. 1025 zo  17. septembra 2008 pridelila návrhposlancov Národnej rady Slovenskejrepubliky Dušana Jarjabka a  Mojmíra Mamojku na vydanie zákonao vyznamenaniach Slovenskej republiky na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu

a

Výboru Národnej rady Slovenskej republiky pre kultúru a médiá.

Ako gestorský výbor určila Výbor Národnej rady Slovenskej republiky pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Predložený poslanecký návrh zákona prerokovali výbory, ktorým bol pridelený, nasledovne:

Ústavnoprávny výbor Národnej rady Slovenskej republiky uznesením č. 493   
z 15. októbra 2008 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia.

Výbor Národnej rady Slovenskej republiky pre financie, rozpočet a menu uznesením č. 383 z  15. októbra 2008 odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi uvedenými v prílohe uznesenia.

Výbor Národnej rady Slovenskej republiky pre kultúru a médiá uznesením č. 154 zo  14. októbra 2008 odporučil Národnej rade Slovenskej republiky návrh zákona schváliť   
s pozmeňujúcimi a doplňujúcimi návrhmi uvedenými v prílohe uznesenia.

**IV.**

Z uznesení výborov Národnej rady Slovenskej republiky uvedených pod bodom III. tejto informácie vyplývajú tieto **pozmeňujúce a  doplňujúce návrhy:**

1. V § 16 ods. 5 znie:

„(5) Podnet môže podať štátny orgán alebo iná právnická osoba; v prospech tej istej osoby ho môže podať len jednému zo subjektov uvedených v odseku 4.“.

Navrhovaná úprava precizuje ustanovenie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 18 ods. 10 sa slovo „zvolený“ nahrádza slovom „vymenovaný“.

Ide o legislatívnu úpravu v nadväznosti na § 18 ods. 2, podľa ktorého predsedu komisie vymenúva a odvoláva prezident Slovenskej republiky.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 26 sa slová „1. novembra 2008“ nahrádzajú slovami „1. januára 2009“.

Zmena účinnosti sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 22 sa slová „20 000 Sk“ nahrádzajú slovami „700 eur“.

Ide o legislatívnu úpravu v nadväznosti na zmenu účinnosti v § 26 a na zmenu meny v Slovenskej republike od 1. januára 2009.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 23 sa slová „do 1. novembra 2008“ nahrádzajú slovami „pred 1. januárom 2009“.

Ide o legislatívnu úpravu v nadväznosti na zmenu účinnosti v § 26.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 24 ods. 1 sa slová „15. novembra 2008“ nahrádzajú slovami „28. februára 2009“.

Ide o legislatívnu úpravu v nadväznosti na zmenu účinnosti v § 26.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 24 ods. 2 sa slová „30. novembra 2008“ nahrádzajú slovami „31. marca 2009“.

Ide o legislatívnu úpravu v nadväznosti na zmenu účinnosti v § 26.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre kultúru a médiá

1. V § 24 ods. 3 znie :

„(3) Pri udeľovaní Radu Andreja Hlinku, Kríža Milana Rastislava Štefánika a Pribinovho kríža pri príležitosti 16. výročia vzniku Slovenskej republiky sa postupuje podľa predpisov účinných pred 1. januárom 2009.“.

Ide o legislatívnu úpravu v nadväznosti na zmenu účinnosti v § 26.

Výbor NR SR pre kultúru a médiá

1. V § 24 ods. 3 znie :

„(3) Pri udeľovaní Kríža Milana Rastislava Štefánika a Pribinovho kríža pri príležitosti 16. výročia vzniku Slovenskej republiky sa postupuje podľa predpisov účinných pred 1. januárom 2009.“.

Ide o legislatívnu úpravu v nadväznosti na zmenu účinnosti v § 26.

Ústavnoprávny výbor NR SR

Výbor NR SR pre financie, rozpočet a menu

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto informácie rokoval 21. októbra 2008 o spoločnej správe výborov s odporúčaním výborov predmetný návrh zákona schváliť.

Spoločnú správu výborov Národnej rady Slovenskej republiky o výsledku prerokovania poslaneckého návrhu zákona o vyznamenaniach Slovenskej republiky v druhom čítaní gestorský výbor **neschválil,** nakoľko návrh uznesenia **nezískal podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z uvedeného dôvodu spoločný spravodajca Ján Podmanický podá informáciu o výsledku rokovania výborov podľa § 80 rokovacieho poriadku.

Bratislava 21. októbra 2008

**Pavol Abrhan,** v. r.

predseda

Výboru NR SR pre kultúru a médiá